‘ગાંધીયુગ‘ અને ‘બ્રિટિશયુગ‘ની જેમ ‘મોગલકાળ‘નું લેબલ પણ ભૂંસી નાખવું જોઈએ. એ વિના ભારતના ભૂતકાળને સાચો પર્સપેક્ટિવ નહીં મળી શકે અને આ કામ ત્યારે જ થઈ શકે જ્યારે ‘ગાંધીયુગ‘ ‘બિવિટશયુગ‘ તથા ‘મોગલયુગ‘ની બીમારીઓ, ખરાબીઓ અને નિષ્ફળતાઓ બહાર આવે તેમ જ આ તમામ સદીઓ દરમ્યાન હિન્દુસ્તાનનાં વિવિધ રાજયોએ પોતાની સંસ્કૃતિ અકબંધ રાખવા માટે મોગલો-બ્રિટિશર્સ સામે કરેલા સંઘર્ષની ગાથા બહાર આવે. આમાં ક્યાંય ભૂતકાળની કોઈ ઘટના ભૂસીને કપોળકલ્પિત ઘટનાઓ ઉમેરવાની નથી. માત્ર દસ હજાર પાનાંનો ધારો કે ઈતિહાસ લખાયો હોય તો એમાંના બે હજાર વાક્યો નીચે લાલ અંડરલાઈન કરીને તમને જે શીખવાડવામાં આવ્યું છે તેને બદલે એ અંડરલાઈનોને હાઈલાઈટ કરવાને બદલે બીજાં જે વીસ હજાર વાક્યો છે તેની નીચે અંડરલાઈન કરીને-એ બાબતો શીખવાડવાની છે ભારતની નવી પેઢીને અને એ પહેલાં આપણને સૌને. વધુ નેકસ્ટ બુધવારે.